ZMLUVA O NÁJME VECI (ELEKTROBICYKLA)

*uzavretá podľa § 663 a nasledujúcich ustanovení zákona č. 40/1964 Zb. Občianskeho zákonníka v znení neskorších predpisov*

I.

Zmluvné strany

PRENAJÍMATEĽ: OZEX s.r.o. Prešov

Sídlo: Masarykova 22A

 080 01  Prešov

 SlovenskÁ REPUBLIKA

IČO:  31 652 239

IČ DPH: SK2020518269

Zapísaný v OR: Okresného súdu Prešov, oddiel: Sro, vložka číslo: 451/P

Štatutárny orgán: Ing. Ján MICHRINA – konateľ

Bankové spojenie: Unicredit Bank Slovakia, a.s.

Číslo účtu v tvare IBAN: SK 34 1111 0000 0066 1083 0025

(ďalej aj „prenajímateľ”)

a

NÁJOMCA: .........................................

Bydlisko: .........................................

 .........................................

 slovenská republika

Dátum narodenia:  .........................................

Číslo OP: .........................................

Tel. číslo: .........................................

Email: .........................................

Bankové spojenie: .........................................

Číslo účtu v tvare IBAN: .........................................

(ďalej aj **„nájomca“**)

**II.**

**Predmet zmluvy a účel nájmu**

1. Predmetom kontrahovanej **Zmluvy o nájme veci (elektrobicykla) č. 01/2021**  (ďalej aj **„nájomná zmluva“**) je záväzok prenajímateľa prenajať nájomcovi za odplatu do užívania elektrobicykel od renomovanej značky bicyklov: Focus. Prenajímateľ je vlastníkom elektrobicykla vrátane príslušenstva, ktorý prenecháva za odplatu nájomcovi, aby ho ten vo vopred dojednanej dobe dočasne užíval. Nájomca tak podpisom zmluvy potvrdzuje prevzatie predmetu nájmu. Odovzdanie a prevzatie predmetu nájmu je vykonané na základe protokolu, ktorý je neoddeliteľnou súčasťou tejto zmluvy (ďalej aj **„predmet nájmu“** alebo **„elektrobicykel“**).
2. Nájomca sa zaväzuje užívať predmet nájmu len na účel, na ktorý je daný predmet určený a to na základe všeobecných podmienok nájmu elektrobicykla ako aj na základe zásad používania a podmienok prevádzky elektrobicykla, ktoré sú nedeliteľnou súčasťou zmluvy.

**III.**

## Nájomné a Spôsob ukončenia nájmu

1. Zmluva sa uzatvára na **dobu určitú** a to za nasledovných podmienok:
2. Elektrobicykel značky/typ: ......................................................., nadobúdacia cena: ............................. €;
3. **OD:** dátum: **................................** čas: **…………………** .
4. **DO:** dátum: **................................** čas: **.......................** .
5. Nájomca je povinný zaplatiť prenajímateľovi nájomné za užívanie predmetu nájmu stanovené dohodou zmluvných strán za nájomcom určený čas v rozsahu: (doplniť alternatívu: 4H, 12H, víkend, týždeň) **...........** vyčíslené vo výške **0 €** (slovom: *„nula eur“*).
6. Nájomca sa zaväzuje uhradiť prenajímateľovi dohodnuté nájomné vopred pri podpise tejto zmluvy. Nájomca sa zároveň zaväzuje zaplatiť v deň podpisu zmluvy prenajímateľovi kauciu vo výške **150 €** (slovom: *„stopäťdesiat eur“*) za jeden (1) elektrobicykel. Kaucia bude zachovaná po celú dobu platnosti zmluvy a bude vyúčtovaná a vrátená až po skončení zmluvného vzťahu v deň protokolárneho odovzdania predmetu nájmu prenajímateľovi. Prenajímateľ si vyhradzuje právo použiť kauciu na úhradu prípadných škôd vzniknutých na predmete nájmu mimo bežného opotrebenia spôsobených nájomcom po čas doby nájmu i iných pohľadávok vzniknutých v súvislosti s touto zmluvou voči nájomcovi. O použití kaucie alebo jej časti prenajímateľ písomne informuje nájomcu.
7. Prenajímateľ sa zaväzuje vrátiť kauciu nájomcovi v plnej výške pri odovzdaní veci a podpise na Zmluve o nájme veci (elektrobicykla), ak predmet nájmu vráti nájomca bez poškodenia a v stanovenej lehote.
8. Prenajímateľ má právo účtovať si jednorazový poplatok vo výške **10 €** (slovom: *„desať eur“*) za nadmerné znečistenie elektrobicykla hrubou špinou, prípadne blatom.
9. Prenajímateľ má právo zvýšiť cenu nájmu vo výške dvojnásobku dennej sadzby nájomného za každý ďalší deň omeškania aj začatý kalendárny deň, ak nájomca nevráti vec v deň ukončenia doby nájmu alebo nájomca vráti elektrobicykel bez súhlasu prenajímateľa o predĺžení termínu odovzdania. Prenajímateľ má právo si jednostranne započítať túto pohľadávku z obdržanej kaucie.
10. Poškodenia pri prevzatí a poškodenia pri odovzdaní budú uvedené v Dohode o náhrade škody/Protokol o prevzatí a odovzdaní elektrobicykla, ktorý tvorí neoddeliteľnú časť tejto zmluvy.
11. Nájomca sa zaväzuje prevziať a odovzdať nájomcovi elektrobicykel, prípadne aj príslušenstvo uvedené v Zmluve o nájme veci, na jeho prevádzke: Kutuzovova 4,080 05  PREŠOV čistý v riadnom technickom a funkčnom stave.
12. Zmluvné strany sa dohodli na skončenie nájmu tak, že právo užívať predmet nájmu zaniká uplynutím doby, na ktorú bola zmluva dojednaná.

**IV.**

**Práva a povinnosti zmluvných strán**

1. Prenajímateľ je povinný prenechať predmet nájmu nájomcovi za účelom jeho dočasného užívania čistý v riadnom technickom a funkčnom stave na dohodnutý účel..
2. Nájomca je povinný zaobchádzať s predmetom nájmu tak, aby nedošlo ku škode na predmete nájmu pri jeho manipulácii, doprave ani k jeho neprimeranému opotrebeniu pri jeho používaní.
3. Nájomca je povinný predmet nájmu chrániť pred poškodením, stratou alebo zničením a zodpovedá prenajímateľovi za každé poškodenie, stratu a zničenie predmetu nájmu v plnom rozsahu bez ohľadu na zavinenie nájomcu. Prípadné poškodenie alebo vady na predmete nájmu vzniknuté nesprávnym užívaním predmetu nájmu alebo z iných dôvodov zavinených alebo spôsobených nájomcom počas trvania nájomného vzťahu znáša v plnej výške nájomca.
4. Nájomca je povinný zabezpečiť predmet nájmu pred krádežou. V prípade krádeže predmetu nájmu je nájomca povinný bezodkladne ohlásiť túto skutočnosť prenajímateľovi a na príslušnom oddelení Policajného Zboru za účelom spísania protokolu o ohlásení krádeže a tento protokol je povinný predložiť prenajímateľovi.
5. Nájomca je povinný v prípade akejkoľvek náhle vzniknutej vady alebo náhleho poškodenia bicykla či jeho výstroja, prerušiť jeho užívanie a odovzdať na opravu prenajímateľovi. Užívanie poškodeného bicykla či jeho výstroja je považované za úmyselné poškodzovanie. Prípadné poškodenie alebo vady na predmete nájmu vzniknuté nesprávnym užívaním predmetu nájmu alebo z iných dôvodov zavinených alebo spôsobených nájomcom počas trvania nájomného vzťahu znáša v plnej výške nájomca.
6. V prípade, ak počas trvania nájomného vzťahu dôjde k strate, krádeži prípadne zničeniu predmetu nájmu tak, že sa predmet nájmu stane neupotrebiteľným, je nájomca povinný uhradiť prenajímateľovi cenu elektrobicykla alebo príslušenstva/výstroja v celkovej nadobúdajúcej hodnote bez ohľadu na zavinenie nájomcu v lehote 30 dní odo dňa vzniku škodovej udalosti.
7. Nájomca sa zaväzuje vec chrániť, nenechať bez dozoru, nenechať bez zabezpečenia voči krádeži či poškodeniu, užívať vec osobne a nie je oprávnený veci prenechať, prenajať, či predať tretím osobám. Predmet nájmu môžu používať aj osoby určené nájomcom. Za poškodenie predmetu nájmu osobou, ktorej nájomca predmet nájmu zveril, nesie zodpovednosť nájomca, akoby škodu na predmete nájmu spôsobil sám.

**V.**

**Ochrana osobných údajov**

1. Nájomca berie na vedomie, že v súvislosti so vznikom zmluvného vzťahu medzi ním ako nájomcom a prenajímateľom dochádza podľa čl. 6, odseku 1, písm. b) Nariadenia Európskeho parlamentu a Rady (EÚ) 2016/679 zo dňa 27.4.2016 o ochrane fyzických osôb v súvislosti so spracovaním osobných údajov, o voľnom pohybe týchto údajov a o zrušení smernice 95/46/ES a § 13, ods.1, písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších prepisov (ďalej len „zákon č. 18/2018 Z. z.“) k spracúvaniu osobných údajov v rozsahu meno a priezvisko, bydlisko, dátum narodenia, číslo občianskeho preukazu alebo iného dokladu preukazujúceho totožnosť. Spracovávané osobné údaje sú dôverné a budú použité výhradne k uskutočneniu plnenia v zmysle Zmluvy o nájme veci (elektrobicykla) a nebudú poskytnuté tretej strane. Taktiež nebudú využívané na žiadne marketingové účely. Osobné údaje sa budú archivovať 30 dní od ukončenia nájmu, len za účelom riešení prípadných reklamácii či iných nezrovnalostí vyplývajúcich z predmetu zmluvy.
2. Dotknutá osoba má právo v zmysle čl.15 - 22 Nariadenia Európskeho parlamentu a Rady (EÚ) 2016/679 zo dňa 27.4.2016 o ochrane fyzických osôb a zákona č.18/2018 Z. z. uplatniť si svoje práva. Dotknutá osoba môže podať návrh na začatie konania o ochrane osobných údajov na Úrad na ochranu osobných údajov Slovenskej republiky, so sídlom Hraničná 12, 820 07 Bratislava 27, http://www.dataprotection.gov.sk.
3. Účel spracovávania osobných údajov predstavuje najmä: vystavenie daňového dokladu, kontaktovanie zákazníka počas doby nájmu veci, vybavovanie uplatňovania zodpovednosti za vady a škody na predmete nájmu.

**VI.**

**Záverečné ustanovenia**

1. Nájomná zmluva je vyhotovená v 2 (dvoch) exemplároch, z ktorých každý má ekvivalentnú platnosť originálu. Každá zmluvná strana potvrdzuje prevzatie jedného vyhotovenia nájomnej zmluvy.
2. Prípadná neplatnosť niektorých klauzúl nájomnej zmluvy nevyvoláva automaticky neplatnosť zmluvy ako celku.
3. Vo veciach nájomnou zmluvou výslovne neupravených platia príslušné ustanovenia Občianskeho zákonníka a ostatných všeobecne záväzných právnych predpisov slovenskej legislatívy a práva Európskej únie (EÚ).
4. Zmeny nájomnej zmluvy sa môžu uskutočniť iba v písomnej forme očíslovanými dodatkami na základe súhlasného prejavu vôle obidvoch zmluvných strán.
5. Zmluvné strany prehlasujú, že si nájomnú zmluvu detailne prečítali, jej obsahu porozumeli, že vyjadruje pravú a slobodnú vôľu a na znak súhlasu ju v závere podpisujú oprávnenými zástupcami obidvoch zmluvných strán.
6. Nájomná zmluva nadobúda platnosť a účinnosť dňom jej podpísania obidvomi zmluvnými stranami.

\_\_\_\_\_\_\_\_\_\_\_\_\_\_\_\_\_\_\_ \_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_

 **pRENAJÍMATEĽ NÁJOMCA**

 **OZEX s.r.o. Prešov Meno PRIEZVISKO**

 **Ing. Ján MICHRINA – konateľ**

### V Prešove, dňa dd.mm.2021

PRÍLOHY:

1. Všeobecné podmienky nájmu veci (elektrobicykel) zo dňa 00.00.2020 (1x originál)

2. Dohoda o náhrade škody/Protokol o prevzatí a odovzdaní elektrobicykla zo dňa 00.00.2020 (1x originál)

3. Platný cenník prenajímateľa za predmet nájmu (1x kópia)